als_Latn uzn_Latn slv_Latn
Shqipëria, ku janë të përfaqësuar të tria besimet:i maysliman, katolik dhe ortodoks, e ruan harmoninë fetare si një aset solid të shoqërisë. Për këtë diskutuan në Berlin përfaqësuesit e komuniteteve fetare nga Shqipëria, shkruan Dojçe Vele.
“Komunitetet fetare në Shqipëri: një model frymëzues i harmonisë fetare në kohët e ekstremizmit fetar”, ishte tema e një forumi zhvilluar në Berlin (02.06.2017) me nismën e Abasadës së Shqipërisë në Gjermani dhe me mbështetjen e organizatës së ndihmës Nehemiah Gateway. Ambasadori i Shqipërisë në Berlin, Artur Kuko, nënvioi, se bashkëekzistenca paqësore e religjoneve duhet të pranohet si një vlerë e rëndësishme evropiane që Shqipëria mund ta ofrojë me krenari në BE. Për fëmijët tanë është e natyrshme që të rriten duke dëgjuar nga dritaret e shtëpive si lutjen e myslimanëve nga xhamia, ashtu edhe jehonën e këmbanave nga kisha, tha ai.
Sot më shumë se kurrë harmonia fetare nuk mund të jetë vetëm një dëshirë, por ajo është domosdoshmëri. Bota ka nevojë sot për dialog e harmoni ndërfetare, pikërisht në kohën kur përmes teknologjive të reja po përhapen edhe keqinterpretimet e besimit dhe po nxitet ekstremizmi fetar. Kështu u shpreh Gazmend Aga, nënkryetar i komunitetit mysliman në Shqipëri në fjalën e tij. Ai nënvizoi, se në dialog me drejtuesit e besimeve të tjera në Shqipëri synohet që të nxirren të pah vlerat e përbashkëta mes këtyre besimeve në frymën e traditës shekullore të mirëkuptimit mes feve, që kanë shërbyer gjithmonë në Shqipëri si faktor stabilizues dhe madje kanë kontribuar në ruajtjen e identit kombëtar përtej besimit. Në të njëjtën frymë u shprehën edhe përfaqësuesit e komuniteteve të tjera fetare, peshkpoi Andon (Merdani), metropoit i Elbasanit, Shpatit dhe Librazhdit.
Dom Gjergj Meta, vikar i përgjithshëm i dioqezës së Tiranës e Durrësit dhe zëdhënës i konferencës së ishpekëve shqiptarë, duke thekuar të njëjtën vlerë të harmonisë fetare në Shqipërinë sekulariste, ai tërhoqi vëmendjen për domosdoshmërinë, që të punohet dhe të mbrohet kjo vlerë për ta ruajtuar atë edhe në të ardhmen.
Sfida e sotme në botën e kërcënuar prej ekstremizmit dhe terrorizmit ndërkombëtar kërkon që ngjarjet të analizohen në kontekstin e kohës, e aq më tepër rëndësi fiton në këtë kontekst shpirti i dialogut dhe harmonia fetare, siҁ ekzsiton tradicionalisht në Shqipëri. Në këtë aspekt u përqendrua në fjalën e tij, Edmon Brahimaj, Baba Mondi, kryegjyshi i komuniteti të bektashinjve në Shqipëri.
Bujra Nishani: Harmonia fetare ADN e shoqërisë shqiptare
Harmonia fetare është një nga shtyllat që mban Shqipërinë dhe një model për Evropën – presidenti i Shqipërisë Bujar Nishani mori pjesë në këtë aktivitet në Berlin. Nishani në fjalën e tij e cilësoi harmoninë fetare si ADN-në e shoqërisë shqiptare duke dhe modeli me i mire qe Shqiperia mund t’i jape Evropes sot ne keto kohera te rrezikut nga terrorizmi qe vjen edhe si pasoje e keqinterpretimit te feve. Nishani nënvizoi: Jam shumë i gëzuar, që ky aktivitet zhvillohet në Berlin, kryeqyteti i Gjermanisë, një vend sot që ofron modelin më të mirë të vlerave, të bashkëkzistencës paqësore, të tolerancës dhe të mirëkuptimit.
Duke e verësuar dialogun ndërfetar si një tematikë shumë sensisitive të kohës dhe shembullin e Shqipërisë si unik, koordinatori për ҁështjet fetare në Parlamentin Fearghas O*Bearami theksoi, se në mbyllje të këtij takimi, se një aktivitet i ngjashëm duhet të zhvillohet edhe Bruksel për të prezantuar këtë vlerë euorpiane të Shqipërisë.
als_Latn als_Latn als_Latn als_Latn als_Latn als_Latn als_Latn als_Latn